تورکیه، اولوسلار آراسی تحریمیندن قورتولان ایران ایله ایش دونیاسی تماس‌لارینی آرتیردی.
ایستانبول صنایع اوتاغی (İSO)، تاریخی‌نین ایلک خاریجی هیات سفرینی ایرانا ائتدی.
70 نفرلیک هیاتله تهرانا گئدن ایستانبول صنایع اوتاغی ایداره هیاتی باشقانی اردال باغبان، تنولوژی و صنایع ناظیرلری ایله خصوصی توپلانتی رئاللاشدیرارکن، تورک فیرما‌لاری دا ایران‌لی 202 فیرما ایله دانیشیق‌لار ائتدی.
اردال باغبان، ایران‌لی ناظیرلر طرفین‌دن ایستی قارشیلاندیق‌لارینی و امکداشلیغین تامین ائدیلمه‌سی موضوعسوندا هم فیکیر اولدوق‌لارینی سؤیله‌دی.
باغبان
"ایکی اؤلکه حکومت‌لری آراسیندا 30 میلیارد دو‌لارلیق بیر خاریجی تیجارت هدفی اولماسینا باخمایا‌راق، یاخین گله‌جکده دوغرو بیر دونیاگؤروشو یارادمامیز حالیندا بونون 100 میلیارد دو‌لاری چاتاجاغین‌دان شوپهه ائتمیریک" دئدی.
ایران صنایع، معدن و تیجارت ناظیری ممد رضا نعمت زاده ده، ایکی اؤلکه ایش اینسان‌لاری‌نین اورتاق یاتیریم ائده بیلمه‌لری اوچون اؤلکه‌ده دؤرد یئنی صنایع بؤلگه‌سی قوراجاق‌لارینی ایفاده ائده‌رک، تورک یاتیریمجی‌لارینی بورا‌لاردا سرمایه قویماغا دعوت ائتدی.
ایران و تورکیه‌نین اؤز بازارلاری یانیندا، یاخین بازارلاری دا بیرلیکده قیمتلندیرمه‌سی لازیم اولدوغونو سؤیله‌ین نعمت زاده،
"ایکی اؤلکه یوزده 50-50 طرفداش‌لیق یئنی بیر ماشین دیزاینی ائده‌رک دونیایا ایخراج ائده بیلر. بیزیم نانو تکنولوژی باشاریلی تشکیلات‌لاریمیز، نساجی فرق‌لی بیر دیزاین یاناشمامیز وار. بونو دا بیرلیکده دونیایا صادر ائده بیلریک. دیگر طرف‌دن، ایکیطرف‌لی اؤلکه، حلال سرتیفیکا‌لی محصول‌لار چیخاردماق و ایخراج ائتمه مقصدلی داها چوخ امکداشلیغا گئده بیلر. "دئیه دانیشدی.
ایرانین تورکیه ایله اقتصادی علاقه‌لر عذره مسئول تکنولوژی و علاقه ناظیری محمود واعظی ده، تحریم قالخدیق‌دان سونرا ایلیشکی‌لری اینکیشاف ائتدیرمک ایستدیک‌لری ایلک اؤلکه‌نین تورکیه اولدوغونو سؤیله‌دی.
چتین دؤورلرده ایرانین یانیندا اولان‌لاری هئچ بیر زامان اونوتمادیق‌لاری‌نین وورغولایان واعظی،
"بیزیم نه قدر احتیاج‌لاریمیز وارسا بون‌لارین هامی‌سینی اوّلجه تورکیه‌دن تامین ائتمک ایستییریک. طبیعی گاز و نفت‌دن سیزینله ایشه، بو آندا آلدیغینیز الکتریکین اوچ-دؤرد قاتینی وئرمه‌یه حاظیریق. عینی زاماندا تورک بانک‌لارینا بوتون قاپی‌لاری آچماق و بورادا شعبه آچما‌لارینی تامین ائتمک ایستییریک. "دئدی.
